bergamottpære
Store norske leksikon,Biologi,Planteriket,Dekkfrøete planter,Tofrøbladete planter,Roseordenen,Rosefamilien
Bergamottpærer er betegnelsen på en rekke sorter pærer som har vært dyrket mange steder langt tilbake i tid. De fleste av disse sortene har vanlig pæreform, men noen er runde og flattrykte og ligner mer epler i form.
Det er uklart hvor opprinnelsen til disse sortene er og det er også ulike forklaringer på navnet. En forklaring på opprinnelse og navn er at sortene stammer fra Tyrkia og at navnet kommer fra tyrkisk «beg armudu» eller «bey armut» som betyr prinsens eller herrens pære. «Beg armudu» har så trolig blitt påvirket av navnet på sitrusfrukten bergamott som noen sorter av bergamottpære ligner på i form. Enkelte kilder mener at disse pærene ble dyrket i Europa siden middelalderen og noen sågar fra romersk tid, men dette er usikkert. Les mer i Store norske leksikon rosefamilien bergamott pærer